Tillykke: I dag fylder den originale Macintosh 35 år

På denne dage i 1984 blev de første Apple Macintosh computer i butikkerne. Det var en vigtig begivenhed, da Macintosh var den første masseproducerede computer med en grafisk brugerflade og en mus. De ældre af os husker med tydelig gru DOS-computeren, der dominerede indtil midten af halvfemserne, hvor Microsoft gjorde Apple kunsten efter og lancerede sit første rigtige grafiske styresystem Windows 95 (nej, Windows 3.1 er ikke glemt, det var bare ikke meget bevendt dengang).

Med nutidens øjne var Macintosh dog en ret beskeden computer. Den havde kun 128 kilobyte RAM og en floppydisc; den havde ingen harddisk. Skærmens opløsning var på 512 x 342 pixels og processoren en klokfrekvens på 8 MHz.

Magasinreklame for Macintosh fra 1984.

Ikonisk reklamefilm

For at gøre verden opmærksom på Macintosh, havde Steve Jobs bestilt en tv-reklame, der blev instrueret af den siden så berømte Ridley Scott (Alien, Blade Runner, Gladiator m.fl.). Reklamen kostede voldsomme 900.000 dollars, hvilket var et vanvittigt beløb dengang, og havde premiere under Super Bowl-finalen den 22. januar 1984 – to dage inden computeren blev tilgængelig.

Reklamen, der hed 1984, var en henvisning til George Orwells roman af samme navn. Reklamen kan ses ovenfor.

Trods sin banebrydende teknologi gik salget af Macintosh’en temmelig sløvt. Maskinen var ikke alene rasende dyr – selv efter datidens standarder var den langsom.

Steve Jobs, Macintosh og John Sculley.

Jobs havde satset alt på Macintosh og det dårlige salg – sammen med en anstrengende personlighed – betød at Apples administrerende direktør John Sculley, allerede året efter Macintosh kom i butikkerne, fyrede Steve Jobs.

Efter at han returnerede til Apple gentog Steve Jobs ideen om en fuldt integreret computer, da han i 1998 lancerede iMac’en. Tre år senere lancerede han iPod’en og i 2007 den første iPhone. Resten er, som man siger, historie …

Tillykke: I dag fylder den originale Macintosh 35 år