Dette er verdens mindste fungerende Mac-computer

En ny teknologisk kuriositet har set dagens lys: En fuldt fungerende kopi af den klassiske Macintosh 128K fra 1984 – nu i en udgave, der kun måler 62 millimeter i højden. Projektet, kaldet pico-mac-nano, er skabt af Nick Gillard fra 1-bit Rainbow og kombinerer nostalgi med moderne mikroelektronik.

Inde i det 3D-printede kabinet, der nøje efterligner det oprindelige design, finder man en Raspberry Pi Pico Zero-mikrokontroller, en 2-tommers LCD-skærm med en opløsning på 480×342 pixels og en specialdesignet printplade.

Systemet kører en tilpasset version af pico-mac-emulatoren, der genskaber oplevelsen af den originale Macintosh, inklusive programmer som MacPaint og MacWrite.

Sammenligning med originalen.

Mere skal der ikke til …

Kan også fås i original kopi-æske.

Pico-mac-nano understøtter tilslutning af USB-tastatur og -mus via en medfølgende splitterkabel og kan drives enten via USB eller et valgfrit batterimodul.

Den færdigsamlede enhed sælges for £56 (omkring 490 kroneer), mens en særlig samlerudgave til £78 (680 kroneer) leveres i en miniaturekopi af den ikoniske “Picasso”-æske, som den originale Macintosh blev sendt i.

For dem, der ønsker at bygge deres egen version, har Gillard gjort både kildekoden og 3D-printfilerne frit tilgængelige på GitHub.

Selvom den lille Macintosh næppe erstatter moderne computere i daglig brug, tilbyder den en unik kombination af retrodesign og teknisk finesse, der appellerer til både samlere og teknologiinteresserede.

Dette er verdens mindste fungerende Mac-computer